**Kolekcija OŠ *Slatine***

**

*za sliku*

**Naslov: Mrežni katalozi, pretraživanje i vrednovanje informacija putem interneta**

**Predmet/područje: KIOO**

**Razred:** 7. razreda

**Ključni pojmovi:** Mrežni katalozi, pretraživanje Interneta, vrednovanje, informacijska pismenost

**Korelacije i interdisciplinarnost:** Informatika, Učiti kako učiti, Uporaba informacijske i komunikacijske tehnologije, Osobni i socijalni razvoj, Zdravlje

**Obrazovni ishodi i očekivanja:**

D.7.2 demonstrira i argumentirano opisuje primjere dobrih strana dijeljenja informacija na internetu i njihova brzog širenja te primjenjuje pravila odgovornoga ponašanja **(D, E)**

ikt A.3.2. Učenik se samostalno koristi raznim uređajima i programima. **(A, B, C, D, E)**

ikt C.3.2. Učenik samostalno provodi jednostavno istraživanje, a uz učiteljevu pomoć složeno pretraživanje informacija u digitalnom okruženju. **(C, D)**

ikt C.3.3. Učenik samostalno ili uz manju pomoć učitelja procjenjuje i odabire potrebne među pronađenim informacijama. **(C, D)**

ikt C.3.4. Učenik uz učiteljevu pomoć ili samostalno upravlja prikupljenim informacijama. **(C, D, E)**

uku A.3.1. Upravljanje informacijama. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema. **(C, D, E)**

uku A.3.3. Kritičko mišljenje. Učenik kritički promišlja i vrednuje ideje uz podršku učitelja. **(C, D, E)**

uku D.3.2. Suradnja s drugima. Učenik ostavruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.

osr A.3.4. Upravlja svojim obrazovnim i profesionalnim putem. **(E)**

C.3.2.D. Razumije važnost pronalaženja vjerodostojnih i pouzdanih informacija o zdravlju. **(B, D)**

**…………………………………………………………………………………………………..**

**Opis aktivnosti:**

|  |
| --- |
| **A** |

**Knjižnični rebus**

Učitelj/stručni suradnik knjižničar postavlja učenicima sliku rebusa na ploču. Za potrebe nastave na daljinu učitelj/knjižničar šalje učinicima rebus u digitalnom obliku na poveznici:

<https://view.genial.ly/5f7c3e376183a40d34a56079/interactive-image-interactive-image>

Učenici dedukcijom prethodno usvojenih pojmova iz knjižničarstva nastoje doći do konačnog rješenja. Nakon što se sutvrdi da je rješenje Univerzalna decimalna klasifikacija, učitelj/knjižničar s učenicima vodi kratak razgovor o tome kada i kako se koristi UDK te ih uvodi u obradu glavne tematike Mrežnih kataloga i pretraživanja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **B** |

**Loom prezentacija**

Učenici gledaju Loom prezentaciju Mrežni katalozi, pretraživanja i vrednovanje informacija putem interneta na poveznici: <https://www.loom.com/share/63beeaaa28d947e0adc79a10d1f730b7>

Prezentaciju je moguće koristiti za potrebe redovne nastave ili nastave na daljinu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **C** |

**Zadatak 1.Pretraživanje mrežnih kataloga**

Učenik pristupa zadatku u Google obrascima na poveznici: <https://docs.google.com/forms/d/1gZ7rDle7LxzK38T5kIyk-T6ZPDEUq0u9yRV2fcoYKMQ/edit>

Učenik odgovara na pitanja u prvom zadatku pretražujući zadane mrežne kataloge i upisuje rješenja na za to predviđena mjesta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **D** |

**Zadatak 2. Vrednovanje mrežnih stranica**

Učenik vrednuje mrežne stranice u zadanim kategorijama ocjenama od 1 do 5 koristeći se uputama za vrednovanja informacija s Interneta koje su dobili u prezentaciji. Učenik pristupa zadatku broj 2 putem Google obrazaca na poveznici: <https://docs.google.com/forms/d/1B7zTdYdcGNF-o20V9-apCu7Xt7zTwQuCR6FgRVlgBAE/edit>

Učenik pristupa mrežnim stranicama koje treba procijeniti korištenjem zadanih poveznica.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **E** |

**Diskusija – vrednovanje za učenje**

Učitelj/knjižničar za usustavljivanje usvojenih pojmova otvara diskusiju „Jedno pitanje – jedan komentar“. Zadatak učenika je da za domaći rad na zadanom mjestu na platformi za učenje na daljinu postave jedno pitanje i jedan komentar o obrađenom gradivu. Svaki učenik dijeli barem jedan komentar ili pitanje. Slijedeći učenik odgovara na pitanje ili komentira komentar te postavlja svoje pitanje ili dijeli svoj komentar. Na taj način učenici razvijaju raspravu (diskusiju) koja učenicima omogućuje da prodube spoznaje o naučenom. Učitelj/knjižničar imenuje učenika koji prvi postavlja komentar ili pitanje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Napomena: Valjanost svih mrežnih poveznica zadnji put utvrđena *6.10.2020*.

[Creative Commons licenca](https://creativecommons.org/licenses/by-nc-sa/4.0/)  
Ovo djelo je dano na korištenje pod licencom [Creative Commons Imenovanje-Nekomercijalno-Dijeli pod istim uvjetima 4.0 međunarodna](https://creativecommons.org/licenses/by-nc-sa/4.0/).